கேள்வி: தமிழர் மூங்கில்வேலை பற்றி தகவல் சொல்.
பதில்: File:A bamboo basket making 1.JPG தமிழர் மூங்கில் தொழிற்கலை என்பது மூங்கில் மரம், மூங்கில் ஓலை போன்ற மூங்கில் கூறுகளைப் பயன்படுத்தி உருவாக்கப்படும் கூடை, முறம், தட்டு, தட்டி போன்ற கைவேலைப் பொருட்களையும், அது தொடர்பான கைவேலைத் தொழிற்கலையையும் குறிக்கும். தமிழர் பண்பாட்டுக் கூறுகளின் படிநிலை வளர்ச்சிகளுள் மூங்கில் கலையும் ஒன்றாகும்.
கேள்வி: தமிழர் மூங்கில்வேலை - தொழில் நடைபெறும் இடங்கள் குறித்து விரிவாக சொல்லுங்கள்.
பதில்: தமிழ்நாட்டின் பல இடங்களில் இத்தொழில் நடைபெற்று வந்தாலும், தஞ்சை, திருச்சி, ஈரோடு, நாகை, கடலூர், விழுப்புரம் திண்டுக்கல் மாவட்டம்(வேம்பார்பட்டி முரம் மற்றும் ஏனைய கூடைகிடைக்க பெருகின்ரன இன்ரைய வரையும்)~வட்டாரங்களில் குறிப்பிட்ட அளவில் நடைபெறுகிறது.
கேள்வி: தமிழர் மூங்கில்வேலை - தொழில் செய்வோர் என்பது என்ன?
பதில்: தமிழ்நாடு குறவர் பழங்குடியினரும் ஆந்திராவில் இருந்து இங்கு வந்து குடியேறிய ''மகேந்திரா மேதரா மரபு வழி'' என்று தங்களை அடையாளப்படுத்திக்கொள்ளும் பழங்குடியின மக்களும் இம்மூங்கில் தொழிற்கலையில் வழிவழியாக ஈடுபட்டு வருகின்றனர். எழிலன், 'தமிழகத்தின் மரபுக் கலைகள்', பிளாக்ஹோல் மீடியா வெளியீடு. பக்.139 எனினும் இவர்களுக்குள் எவ்விதமான உறவுமுறைகளும் இல்லை. ஆண்களோடு பெண்களும் சரிசமமாக இக்கலைத் தொழிலில் ஈடுபடுகின்றனர்.
கேள்வி: தமிழர் மூங்கில்வேலை - மூங்கிலைத் தேர்ந்தெடுத்தல் என்பது என்ன?
பதில்: வெட்டுவதற்கும், பிளப்பதற்கும், பளாச்சிகள் எனப்படும் மூங்கில் குச்சிகளை(கழி) வேண்டிய அளவுகளில் எடுக்கவும், பட்டையை எளிதாக உரிக்கவும் உதவுவது பச்சை(இளம்) மூங்கிலே. மூங்கில் காய்ந்துவிட்டாலும் தண்ணீரில் ஊறவைத்துப் பயன்படுத்துவர். ஆயினும் இதில் செய்யப்படும் பொருட்கள் தரமுடையனவாகக் கருதப்படுவதில்லை. எனவே தரமான மூங்கில் கழிகளைத் தேர்வு செய்வதில் அதிக அக்கறை எடுத்துக் கொள்ளப்படுகிறது. கணுக்கள் நெருக்கமாக இருந்தால் அதில் வேலை செய்தல் இயலாது. கணுக்கள் இல்லாத மூங்கில் உடைந்துவிடும். எனவே மூங்கிலின் கணுக்களுக்கு இடையில் அதிக இடைவெளி (ஓட்டம்) இருக்க வேண்டும். அப்போதுதான் அதனை வேண்டுமாறு வளைக்க இயலும். கல் மூங்கில், கூட்டு மூங்கில், மலை மூங்கில் என்னும் மூன்றுவகை மூங்கில்கள் இக்கைவினைக் கலைஞர்களால் தேர்ந்தெடுக்கப்படுகின்றன.
கேள்வி: தமிழர் மூங்கில்வேலை - உருவாகும் பொருட்கள் பற்றி விளக்கவும்.
பதில்: * புட்டுக் குழல் * பாய் * கைப் பை * தட்டு * முறம் * தூவல் * கூடை * சொளவு * நோன்பு முறம் * ஏணி * சதுரத்தட்டி * டைமன்ட் தட்டி * கூரைத்தட்டி * சோலைப்பெட்டி * ஜாடு எனப்படும் தெருக்கூட்டும் துடைப்பம் * மாடுகளுக்கான மூஞ்சிப்பெட்டி * மூடியுடைய காய்கறிக்கூடை * அன்னக்கூடை * பழக்கூடை * பூக்கூடை * தட்டுக்கூடை * செடிக்கூடை(கடலூர் மாவட்டத்தில் குலுக்கை) * மூங்கில் கட்டில் * புல்லாங்குழல் * ஒளிக்கோபுர அலங்கார அமைப்புகள் * வளைவுகள் * பந்தல் * குழந்தைகட்கு விளையாட்டுப் பொருட்கள் * கால்நடைகளுக்கு மருந்தூட்டும் குழாய் * இறந்தோரைச் சுமக்கும் தேர். * தளபாடங்கள் * கதிரை
கேள்வி: தமிழர் மூங்கில்வேலை - சீர்கூடைகள் குறித்து விரிவாக சொல்லுங்கள்.
பதில்: துணிகள், பழங்கள், இனிப்புகள் ஆகியவற்றை வைத்துக் கொடுப்பதற்கென்றே சீர்கூடைகள் கடந்த காலத்தில் தயாரிக்கப்பட்டன. இது தற்போது அருகிவிட்டது.
கேள்வி: தமிழர் மூங்கில்வேலை - நோன்பு முறம் பற்றி நீங்கள் என்ன அறிந்துள்ளீர்கள்?
பதில்: நோன்பு முறம் என்பது வழிபாட்டில் மட்டுமே பயன்படுத்தப்படும் முறமாகும். தானியங்களைப் புடைக்கவோ, தூற்றவோ, காயவைக்கவோ, அள்ளவோ இதனைப் பயன்படுத்தக்கூடாது. மற்ற முறங்களைக் காட்டிலும் இதன் விலை அதிகமானது. முடையும்போதே அதிகக்கட்டுகளைக் கொண்டிருக்கும். வெற்றிலை, பாக்கு, பூ, பழம் என இருபத்தியோரு வகையான பொருட்களை இம்முறத்தில் வைத்துப் படைப்பதும், அம்முறத்தை ஆண்டுமுழுவதும் பாதுகாப்பாக வைத்திருந்து பின்னர் ஆறு அல்லது கடலில் விட்டுவிட்டு வேறு நோன்புமுறம் வாங்கி பழைய இடத்தில் வைப்பர். கன்னடம் மற்றும் தெலுங்கு மொழி பேசும் அந்தணர்களின் குடும்பங்களில் திருமணத்தின் போது மணப்பெண் இம்முறையில் வழிபாடு செய்து, வந்துள்ள சுமங்கலிப்பெண்களுக்கு 5 அல்லது 7 என்ற எண்ணிக்கையில் மடிகட்டுதல் என்னும் சடங்காகச் செய்வது வழக்கம். கௌரி விரதம், வரலட்சுமி விரதம் போன்ற நோன்புகளிலும் இம்முறை பின்பற்றப்படுகிறது
கேள்வி: தமிழர் மூங்கில்வேலை - மணப்பந்தல் என்பது என்ன?
பதில்: திருமண விழாக்களின் போது மணவறை பூக்களால் ஒப்பனை செய்யப்படுகிறது. இதற்கு உதவியாக உள்ள பூக்கள் வைத்துக் கட்டும் பூக்குச்சிகள் மூங்கில்களால் தயாரிக்கப்படுகின்றன.
கேள்வி: தமிழர் மூங்கில்வேலை - இன்றைய நிலை பற்றி விளக்கவும்.
பதில்: அதிக உழைப்பும் குறைந்த வருவாயும் கொண்ட இக்கலையானது, நெகிழிப்பொருட்களின் தாக்குதலை எதிர்கொள்ள முடியாமல் தற்போது நலிவடைந்து வருகிறது.
கேள்வி: தமிழர் மூங்கில்வேலை - படங்கள் பற்றி விளக்கவும்.
பதில்: படிமம்:Pittu-ta.jpg|புட்டுக் குழல் File:Bamboo hand bag.jpg|மூங்கில் ஓலை கைப் பை File:Bamboo craft work.jpg|மூங்கில் ஓலை தட்டு File:Onion in a bamboo plate.jpg|மூங்கில் முறம் File:Bamboo art work (pen stand).jpg|மூங்கில் தூவல் தாங்கி File:A bamboo bag.JPG|மூங்கில் கைப்பை File:A bamboo basket image 2.JPG|மூங்கில் கூடை